Υπέρβιος

Στην αρχαία ελληνική μυθολογία με το όνομα Υπέρβιος, που ετυμολογείται από τις λέξεις υπέρ και βία, και εννοεί τον υπέρτερο σε δύναμη, είναι γνωστά τα παρακάτω πέντε πρόσωπα:

 Γιος του Οίνοπα, υπερασπιστής των Θηβών κατά των Επτά, ορισμένος από τον Ετεοκλή στην άμυνα της πύλης στην οποία επιτιθέμενος ήταν ο Ιππομέδοντας. Ο Υπέρβιος είχε τη μορφή του Δία ζωγραφισμένη στην ασπίδα του.Αισχύλου Επτά επί Θήβας, στ. 505-520
 Γιος του Αιγύπτου (ο ένας από τους πενήντα Αιγυπτιάδες), που πήρε ως σύζυγό του τη Δαναΐδα ΚελαινώΨευδοαπολλοδώρου Βιβλιοθήκη, 2.1.5 (ή την ΕυφήμηΥγίνου Fabulae, 170), η οποία τον σκότωσε κατά την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις αδελφές της.
 Γιος του Άρεως, ο πρώτος άνθρωπος κατά τον μύθο που σκότωσε ζώο.
 Αθηναίος, αδελφός του Αγρόλα ή του Ευρυάλου. Οι δύο αδελφοί θρυλείται ότι επινόησαν το κτίσιμο με τούβλα και έκτισαν τα πρώτα σπίτια με τούβλα στην Αθήνα.Πλίνιος ο Πρεσβύτερος, Φυσική Ιστορία, 7.57 Επίσης, ότι έκτισαν το τείχος γύρω από την Ακρόπολη των Αθηνών, καθώς αναφέρει ο Παυσανίας (Ελλάδος περιήγησις, 1.28.3).
 Κορίνθιος τεχνίτης, ο οποίος κατά την παράδοση εφεύρε τον τροχό του αγγειοπλάστη.Σχόλια στην Ολυμπιακή Ωδή του Πινδάρου (στ. 27c)

 Παραπομπές 

Κατηγορία:Πρόσωπα της ελληνικής μυθολογίας
Κατηγορία:Μυθολογία της αρχαίας Θήβας
Κατηγορία:Παιδιά του Άρη